钦定古今图书集成/理学汇编/学行典/第062卷 > 易经 > 《损卦》
## 钦定古今图书集成/理学汇编/学行典/第062卷 > 易经 > 《损卦》

《象》曰：“九二利贞”，中以为志也。

〈程传〉九居二，非正也。处说，非刚也。而得中为善。若守其中德，何有不善？岂有中而不正者，岂有中而有过者？二所谓“利贞”，谓以中为志也。志存乎中，则自正矣。大率中重于正，中则正矣。正不必中也。能守中则有益于上矣。